CELEX: C2007/155/63
Language: sk
Date: 2007-07-07 00:00:00
Title: Vec T-152/07: Žaloba podaná 7. mája 2007 – Lange Uhren/ÚHVT (obrazová ochranná známka vyobrazujúca hodinky)

7.7.2007   
            
            
               SK
            
            
               Úradný vestník Európskej únie
            
            
               C 155/35
            
         Žaloba podaná 7. mája 2007 – Lange Uhren/ÚHVT (obrazová ochranná známka vyobrazujúca hodinky)
   (Vec T-152/07)
   (2007/C 155/63)
   Jazyk konania: nemčina
   Účastníci konania
   
      Žalobkyňa: Lange Uhren GmbH (Glashütte, Nemecko) (v zastúpení: M. Schaeffer, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   Návrhy žalobkyne
   
               —
            
            
               zrušiť rozhodnutie prvého odvolacieho senátu Úradu pre harmonizáciu vnútorného trhu z 15. februára 2007 vo veci R 1176/2005-1,
            
         
               —
            
            
               určiť, že ustanoveniam článku 7 ods. 1 písm. b) nariadenia (ES) č. 40/94 (1) neodporuje zverejnenie prihlasovanej ochrannej známky Spoločenstva č. 2 542 694 pre výrobky triedy 14 („luxusné hodinky a hodinárske prístroje; ciferníky pre luxusné hodinky“),
            
         
               —
            
            
               subsidiárne určiť, že prihlasovaná ochranná známka Spoločenstva č. 2 542 694 vo vzťahu k výrobkom triedy 14, na ktoré sa vzťahuje prihlasovaná ochranná známka, získala rozlišovaciu spôsobilosť v dôsledku spôsobu jej používania v obchodnom styku podľa článku 7 ods. 3 nariadenia č. 40/94,
            
         
               —
            
            
               zaviazať Úrad pre harmonizáciu vnútorného trhu na náhradu trov konania.
            
         Žalobné dôvody a hlavné tvrdenia
   
      Prihlasovaná ochranná známka: obrazová ochranná známka zobrazujúca hodinky pre výrobky triedy 14 (prihláška č. 2 542 694).
   
      Rozhodnutie prieskumového pracovníka: zamietnutie prihlášky.
   
      Rozhodnutie odvolacieho senátu: zamietnutie odvolania.
   Dôvody žaloby:
   
               —
            
            
               porušenie článku 7 ods. 1 písm. b) nariadenia č. 40/94 z dôvodu, že prihlasovaná ochranná známka netrpí nedostatkom rozlišovacej spôsobilosti,
            
         
               —
            
            
               porušenie článku 7 ods. 3 nariadenia č. 40/94 z dôvodu, že sa nesprávne konštatovalo, že prihlasovaná ochranná známka nezískala rozlišovaciu spôsobilosť v dôsledku jej používania v obchodnom styku.
            
         
      (1)  Nariadenie Rady (ES) č. 40/94 z 20. decembra 1993 o ochrannej známke spoločenstva (Ú. v. ES L 11, 1994, Mim. vyd. 17/001, s. 146).